Návrh opatrenia Ministerstva zdravotníctva Slovenskej republiky, ktorým sa mení a dopĺňa opatrenie Ministerstva zdravotníctva Slovenskej republiky č. 07045/2003 z 30. decembra 2003, ktorým sa ustanovuje rozsah regulácie cien v oblasti zdravotníctva v znení neskorších predpisov

Návrh
OZNÁMENIE
Ministerstva zdravotníctva Slovenskej republiky
Ministerstvo zdravotníctva Slovenskej republiky vydalo podľa § 11 ods. 1 zákona Národnej rady Slovenskej republiky č. 18/1996 Z. z. o cenách v znení neskorších predpisov

opatrenie Ministerstva zdravotníctva Slovenskej republiky, ktorým sa mení a dopĺňa opatrenie Ministerstva zdravotníctva Slovenskej republiky č. 07045/2003 z 30. decembra 2003, ktorým sa ustanovuje rozsah regulácie cien v oblasti zdravotníctva v znení neskorších predpisov.

Zmeny sa vykonávajú v časti týkajúcej sa poskytovania zdravotnej starostlivosti hospicmi, mobilnými hospicmi, domami ošetrovateľskej starostlivosti, agentúrami domácej ošetrovateľskej starostlivosti a v Prílohe č. 2 časti 1. Transfúzne lieky a v prílohe č. 4 časti A položke 3. Záchranná zdravotná služba, položke 4. Urgentná zdravotná starostlivosť na urgentnom príjme 1. typu alebo 2. typu a položke 6. Ošetrovateľská starostlivosť v zariadeniach sociálnych služieb a zariadeniach sociálnoprávnej ochrany detí a sociálnej kurately. 

Opatrenie nadobúda účinnosť 1. januára 2027, okrem § 3j, ktoré nadobúda účinnosť od 1. februára 2027.

Opatrenie je uverejnené na webovom sídle Slov-Lex v Registri opatrení (www.slov-lex.sk) a v čiastke č. ...../2026 Vestníka Ministerstva zdravotníctva Slovenskej republiky, ktorý je prístupný v elektronickej podobe na webovom sídle Ministerstva zdravotníctva Slovenskej republiky (http://www.health.gov.sk/?vestniky-mz-sr).



